Kendelse om ændring af betegnelsen af sagsøgte samt afvisning
Ret: Retten i Næstved (1. instans)
Faggruppe: Civilsag — Almindelig civil sag
Sagsemner: Retspleje og civilproces;

RETTEN I NÆSTVED

Udskrift af dombogen

Kendelse

Afsagt den 18. februar 2011 i sag nr. BS 12-698/2009:

Business Danmark s.m.f. Sagsøger
Adresse 1, Bydel
By
mod
Sagsøgte ApS
Adresse 2
4700 Næstved

Sagens baggrund og parternes påstande
Under denne den 13. marts 2009 anlagte sag har sagsøgeren, Business Dan-
mark som mandatar for Sagsøger, påstået Sagsøgte ApS, dømt til at betale
sagsøgeren 90.908,50 kr. med procesrente af 64.462,50 kr. fra sagens anlæg
til betaling sker og med yderligere proces-rente af 26.446,00 kr. fra
indgivelse af sagsøgerens processkrift I til betaling sker.
Beløbet fremkommer således:

1. Erstatning for løn november 2008-januar 2009
3 x kr. 19.100,00 vedrørende sagsøgerens
ansættelse hos sagsøgte kr. 57.300,00

2. Feriepenge af punkt 1 kr.   7.162,50
3. Godtgørelse i henhold til Lov om ansættelsesbeviser     kr. 26.446,00
I alt kr. 90.908,50

Sagsøgeren har endvidere nedlagt påstand om, at det uden yderligere retssag
tillades sagsøgeren at betegne sagsøgte således:

Sagsøgte
Sagsøgte ApS
Adresse 2
4700 Næstved
(ophørt ved fusion)
herefter Sagsøgte A/S
Adresse 3
7600 Struer
CVR nr. 1
(fortsættende ved fusion)

idet sagsøgtes navn blot er berigtiget på samme vis som ved anden sædvan-
lig registreret navneændring, og sådan ændring er almindelig og tilladelig in-

STD065879-S01-ST01-K896-T3-L01-M00-\D43



Side 2/4

denfor rammerne af retsplejeloven.

Sagsøgte har nedlagt følgende påstande:
Principalt afvisning.

Subsidiært frifindelse, og som modkrav til selvstændig dom at sagsøger til
sagsøgte tilpligtes at betale kr. 45.225,00 med tillæg af sædvanlig procesren-
te fra sagens anlæg til betaling sker.

Sagsøgte har til støttes for afvisningspåstanden anført, at det sagsøgte sel-
skab, Sagsøgte ApS, CVR nr. 2, med virkning fra 31.12.2009 er ophørt ved
fusion med Sagsøgte A/S, CVR nr. 1 og således ikke eksisterer længere, jf.
bilag I.

Sagsøgte har protesteret mod sagsøgerens ændrede betegnelse af sagsøgte til
også at omfatte Sagsøgte A/S og har herved anført, at et eventuelt krav fra
sagsøgers side for at kunne rettes mod selskabet Sagsøgte A/S nødvendiggør
udtagelse af selvstændig stævning med dette selskab ved dette selskabs
værneting - Retten i Holstebro.

Retten har bestemt, at spørgsmålet om afvisning skal behandles særskilt jfr.
retsplejelovens § 253 og retten har endvidere bestemt, at spørgsmålet om
sagsøgerens ændrede betegnelse af sagsøgte skal behandles samtidig her-
med.

Hovedforhandling er afholdt 21. januar 2011.

Sagsfremstilling

Det fremgår af udskrift af CVR registeret, at Sagsøgte ApS er op-hørt pr. 31..
december 2009 efter fusion med Sagsøgte A/S

Parternes synspunkter

Sagsøgeren har yderligere anført

at Sagsøgte A/S er fortsættende selskab ved fusion,

at Sagsøgte A/S ved fusionen hæfter i enhver henseende jf. princippet om
universalsuccession og den dagældende Aktieselskabslov § 134 h stk. 1,

at samme princip i øvrigt er videreført i Selskabslovens § 250,

at sagsøgte hermed (blot) har gennemgået identitetsskift i form af nyt
navn og cvr.nr.,

STD065879-S01-ST01-K896-T3-L01-M00-\D43



Side 3/4

at Sagsøgte ApS og Sagsøgte A/S er et og samme selskab efter fusion,
registreringen i CVR registreret kan derfor ikke i sig selv begrunde en
afvisning.

at det i øvrigt ville være for bekvemt for så vidt et sagsøgt selskab kunne
"forsvinde i den blå luft" og herved til eksempel frigøre sig fra evt.
forældede krav, som ikke ville kunne gøres gældende ved fornyet
søgsmål med samme selskab.,

at sagsøgtes formål med begæringen om afvisning udelukkende er af
chikanøs karakter og har til formål at trainere nærværende retssag,

at der i øvrigt ikke er anført nogen anden rimelig årsag for sagsøgtes
afvisningspåstand udover teknikalitet om berigtigelse af stævning.

Afvisning bør kun komme på tale i insolvens tilfælde.

Sagsøgte har yderligere anført

at det sagsøgte selskab, Sagsøgte ApS ikke længere eksisterer og der
således hverken kan afsiges dom over dette eller fuldbyrdes noget krav
mod dette, og

at Sagsøgte ApS og Sagsøgte A/S på ingen måde er et og samme selskab,
og

at sagsøgte - Sagsøgte ApS - ophør skyldes en omfattende fusion, og på
ingen måde er af chikanøs karakter eller har årsag til nærværende sag,
og

at man ikke kan berigtige en sagsøgt i medfør af Retsplejelovens § 349,
stk. 2 ved at udskifte et selskab med et andet,

Rettens begrundelse og afgørelse

Spørgsmålet om nødvendigheden af at indkalde Sagsøgte A/S til
hovedforhandlingen i nærværende sag har ikke været berørt af parterne.

I medfør af den dagældende aktieselskabslov § 134 h stk. 1 hæfter Sagsøgte
A/S som fortsættende selskab ved fusion for Sagsøgte ApS' eller
forpligtelser.

Sagsøgte har ikke påvist grundlag for sagens afvisning mod Sagsøgte A/S i et
tilfælde som det foreliggende.

Den af sagsøgeren begærede ændring af betegnelsen for sagsøgte findes at
kunne ske efter praksis vedrørende navneændring, således at det ikke er nød-

STD065879-S01-ST01-K896-T3-L01-M00-\D43



Side 4/4

vendigt at udtage ny stævning.

Sagsøgerens begæring om ændring af betegnelsen af sagsøgte tages herefter
til følge.

Under henvisning til ovenstående kan sagsøgtes begæring om afvisning ikke
tages til følge og sagen vil derfor være at fremme til behandling i realiteten.

Thi bestemmes:

Den af sagsøgeren, Business Danmark som mandatar for Sagsøger, anlagte
sag nu mod sagsøgte, Sagsøgte ApS, Adresse 2 4700 Næstved, (ophørt ved
fusion), herefter Sagsøgte A/S Adresse 3, 7600 Struer, CVR nr. 1
(fortsættende ved fusion) fortsætter til behandling i realiteten.

Dommer

STD065879-S01-ST01-K896-T3-L01-M00-\D43